બાળપણમાં યામીને અભિનેત્રી બનવાની ઇચ્છા હતી, પરંતુ કોલેજમાં આવી ત્યાં સુધી તો મસ્ત અભ્યાસમાં જોતરાઇ ગઇ હતી અને અભિનયની દુનિયાની તો કલ્પના પણ કરી ન હતી. ત્યાર બાદ સંયોગથી એક ટીવી સિરિયલ માટે તેની પસંદગી થઇ ગઇ. કેટલીક જાહેરાતોમાં કામ કરવાનો મોકો મળ્યો. આ સિલસિલો આગળ ચાલતો ગયો અને આગળ જતાં તે અભિનેત્રી બની ગઇ અને કરિયર સેટ થઇ ગઇ. હવે તે ‘સનમ રે’ ફિલ્મમાં જોવા મળશે. દિવ્યા ખોસલા કુમારના નિર્દેશનમાં બનેલી આ ફિલ્મ એક લવસ્ટોરી છે. ફિલ્મમાં તેની સાથે પુલકિત સમ્રાટ છે.